S-767/2012

Mál þetta, sem dómtekið var í dag, var höfðað með ákæru lögreglustjórans á höfuðborgarsvæðinu, dagsettri 23. október sl., á hendur E-kvk-þgf S-kvk-þgf, Reykjavík, og K-x-x P-kk-þgf D-kk-þgf, Reykjavík, „fyrir eftirtalin brot framin miðvikudaginn 23. nóvember 2011, að Vesturbergi 35 í Reykjavík:

1. Gegn ákærðu báðum fyrir fíkniefnalagabrot, með því að hafa haft í vörslum sínum 157 kannabisplöntur og 223,60 g af kannabislaufum, og hafa um nokkurt skeið fram til þess dags ræktað greindar plöntur.

Telst brot þetta varða við 2. gr., sbr. 4., 5. gr. laga um ávana- og fíkniefni

nr. 65/1974, sbr. lög nr. 13/1985 og lög nr. 68/2001, og 2. gr., sbr. 1. mgr. 14. gr., reglugerðar um ávana- og fíkniefni og önnur eftirlitsskyld efni nr. 233/2001, sbr. reglugerð nr. 848/2002.

2. Gegn ákærða K-x-x P-kk-þgf D-x-x fyrir vopnalagabrot, með því að hafa haft í vörslum sínum fjaðurhníf og haglabyssu, sem lögreglumenn fundu í skáp í anddyri húsnæðisins, án þess að hafa skotvopnaleyfi, og án þess að ábyrgjast vörslur með þeim hætti að óviðkomandi aðili nái ekki til og án þess að geyma nefnda haglabyssu og skot í aðskildum og læstum hirslum á heimili sínu.

Telst brot þetta varða við b-lið 2. mgr. 30. gr., 12. gr. og 1. og 2. mgr. 23. gr., sbr. 1. mgr. 36. gr. vopnalaga nr. 16/1998

Þess er krafist að ákærðu verði dæmd til refsingar og til greiðslu alls sakarkostnaðar. Krafist er upptöku á 157 kannabisplöntum og 223,60 g af kannabislaufum, samkvæmt 6. mgr. 5. gr. laga nr. 65/1974 og 2. mgr. 14. gr. reglugerðar nr. 233/2001. Þá er krafist upptöku fjaðurhníf, haglabyssu og skotum sem lagt var hald á í málinu, skv. 1. mgr. 37. gr. vopnalaga nr. 16/1998.“

Við þingfestingu málsins féll sækjandinn frá ákæru varðandi haglabyssu og skot.

Ákærðu hafa fyrir dómi skýlaust játað að hafa framið brot þau sem þeim er gefið að sök í ákærunni svo breyttri og er játning þeirra studd sakargögnum. Það eru því efni til að leggja dóm á málið samkvæmt 1. mgr. 164. gr. laga um meðferð sakamála nr. 88/2008. Samkvæmt þessu verða ákærðu sakfelld fyrir brotin sem eru réttilega færð til refsiákvæða í ákærunni.

Ákærðu hafa ekki áður gerst sek um refsiverða háttsemi. Verður refsing þeirra því ákveðin fangelsi í 5 mánuði en fresta skal fullnustu refsingarinnar og falli hún niður að liðnum 2 árum frá deginum í dag að telja, haldi ákærðu almennt skilorð 57. gr. almennra hegningarlaga nr. 19/1940. Upptækar skulu vera 157 kannabisplöntur, 223,60 g af kannabislaufum og fjaðurhnífur. Ákærðu greiði 221.527 krónur í sakarkostnað og málsvarnarþóknun skipaðs verjanda þeirra, R-kk-ef L-kk-ef Ó-kk-ef hdl., 75.300 krónur.

A-kk-nf Í-kk-nf héraðsdómari, kveður upp dóm þennan.

D ó m s o r ð :

Ákærðu, E-kvk-nf S-kvk-nf og K-x-x P-kk-nf D-x-x, sæti, hvort um sig fangelsi í 5 mánuði en fullnustu refsingarinnar er frestað og fellur hún niður að liðnum 2 árum, haldi ákærðu almennt skilorð samkvæmt 57. gr. almennra hegningarlaga nr. 19/1940, sbr. 4. gr. laga nr. 22/1955.

Ákærðu sæti upptöku á 157 kannabisplöntum, 223,60 g af kannabislaufum. Ákærði, K-x-x P-kk-nf, sæti upptöku á fjaðurhníf.

Ákærðu greiði 221.527 krónur í sakarkostnað auk málsvarnarþóknun skipaðs verjanda þeirra, R-kk-ef L-kk-ef Ó-kk-ef hdl. 75.300 krónur.

A-kk-nf Í-kk-nf